Cuerba - Biquipedia, a enziclopedia libre

# Cuerba

### De Biquipedia

Cuerba
Cuerba (Corvus corone)
Estato de conserbazión

Seguro.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves
Orden: | Passeriformes
Familia: | Corvidae
Chenero: | Corvus
Espezie: | C. corone

Nomenclatura binomial
Corvus corone
Linnaeus, 1758
Destribuzión d'as cuerbas per o mundo

A cuerba u corbiella (Corvus corone (L., 1758)), también dita corniella, ye un muixón d'a familia d'os corbidos més chicot que no ro cuerbo, anque semilar en as formas e colors suyas. A cuerba ye un abe de color negra con belas brilluras metalicas en as plomas, anque á mientres de muchos años s'eba considerato que una espezie semilar, Corvus cornix, que se puet trobar en l'este d'Europa, en yera sozespezie con unas colorazions diferentas, a moderna re-clasificazión d'ixa altra espezie ha deixato a Corvus corone como a unica forma descrita d'iste animal.

A més gran parti d'os abistamientos de "cuerbos" que se gosan á fer en a Peninsula Iberica son reyalment d'iste animal que per cuentas d'os beridaderos cuerbos (Corvus corax) son prou més abundants, encara que ra suya mida ye inferior. Ixemplo d'isto ye ra denominazión popular d'o cuerbo "de beridat" en Aragón, que se'n diz cuerbo masclo, ta diferenziar-lo d'ista espezie més chica, d'a cuala se'n clama cuerba talment per una confusión popular que ha feto que ta muta chent ista estás considerata como ra femalla de l'altro animal, cuan reyalment son dos espezies diferents.

A cuerba oczidental (dezaga) e ra cuerba zenisosa (debant).

A cuerba zenisosa d'a Europa de l'este, Corvus cornix, yera antigament considerata una sozespezie u bariedat cheografica d'a cuerba oczidental (dita alabez Corvus corone cornix) dica que en o 2002 estiore re-clasificata abiendo per fin una denominazión como á espezie propia. Ixe altro animal tién as plomas d'o peito, espaila e coda de color grisa, per cuentas de tot o cuerpo negro como en a cuerba oczidental.

A cuerba fa uns 50 - 55cm de lonchitut e se puet trobar dend'a frontera atlantica de cuasi tot o continent europeyo ent'as mugas interiors de Polonia e Austria, estando-ne es Alpes a suya muga més oriental per o sud. Amanixen poblazions también en l'extremo més oriental d'Asia d'animals que bels ornitologos consideran una sozespezie, dita Corvus corone orientalis, que abita es territorios ta o norte de l'Himalaya de Rusia enta Chapón. D'entre ixas dos arias se troba l'aria de destribuzión d'a Cuerba zenisosa. Gosan á mober-se en collas de poquez indibiduos, manifestando per un regular conduitas prou ruedosas, clamando-se cheneralment de forma repetitiba d'entre es miembros d'o grupo, e permanixendo carauteristicament un d'ers á l'alto de bel puesto elebato agüellando posibles periglos á mientres a resta d'o grupo s'alimenta.

## [Editar] Enrastres externos

- Se beigan as imachens de Commons sobre cuerbas.

- Wikispecies tién altras informazions sobre a cuerba.

- A grallata d'o Corvus corone (Archibo de sonito)

Retrieved from "http://an.wikipedia.org../../../c/u/e/Cuerba.html"

Categorías: Corvus | Fauna d'Aragón

##### Views

- Articlo
- Descusión
- Current revision

##### Rechirar

##### Atras luengas

- Български
- Česky
- Cymraeg
- Dansk
- Deutsch
- English
- Esperanto
- Español
- Suomi
- Français
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska
- தமிழ்
- Türkçe
- 中文